Likumprojekts

**Grozījumi likumā “Par policiju”**

Izdarīt likumā “Par policiju” (Latvijas Republikas Augstākās Padomes un Valdības Ziņotājs, 1991, 31./32.nr.; 1992, 37./38.nr.; Latvijas Republikas Saeimas un Ministru Kabineta Ziņotājs, 1994, 13., 23.nr.; 1995, 2., 24.nr.; 1996, 13.nr.; 1997, 2., 8., 23.nr.; 1999, 12., 23.nr.; 2000, 14.nr.; 2001, 21.nr.; 2002, 2., 4., 16., 22.nr.; 2003, 2., 8., 14.nr.; 2004, 13.nr.; 2005, 2., 10., 22.nr.; 2006, 14., 20.nr.; 2008, 14.nr.; 2009, 3.nr.; Latvijas Vēstnesis, 2010, 157., 183.nr.; 2011, 120.nr.; 2013, 27.nr.; 2014, 57., 123., 214.nr.; 2016, 91.nr.) šādus grozījumus:

12. panta pirmajā daļā:

izteikt 9. punktu šādā redakcijā:

“9) nogādāt iestādēs, kas sniedz atskurbšanas pakalpojumus, ārstniecības iestādēs vai mājoklī, personas, kuras alkohola, narkotisko, psihotropo vai toksisko vielu lietošanas rezultātā zaudējušas spēju patstāvīgi pārvietoties vai orientēties vai var nodarīt kaitējumu apkārtējiem vai pašas sev;”;

izteikt 10. punktu šādā redakcijā:

“10) aizturēt uz rakstveida pieteikuma pamata personas, kuras atrodas mājoklī alkohola, narkotisko, psihotropo vai toksisko vielu reibuma stāvoklī un var nodarīt kaitējumu sev vai apkārtējiem cilvēkiem, vai gadījumā, ja apkārtējie cilvēki baidās palikt vienatnē ar šo personu, un, ja nav cita pamata tās aizturēšanai, un, uzturēt tādas personas policijas iestādē līdz zudis apdraudējuma pamats, bet ne ilgāk par 12 stundām;

izteikt 28. punktu šādā redakcijā:

“28) izmantot masu informācijas līdzekļus un sociālos tīklus, tai skaitā izmantot valsts un pašvaldību masu informācijas līdzekļus un interneta vietnes – bez atlīdzības, lai veiktu likumpārkāpumu profilaksi, noskaidrotu likumpārkāpuma izdarīšanas apstākļus un personas, kas to izdarījušas, meklētu noziedzniekus un, bez vēsts pazudušos, tai skaitā noskaidrotu tāda cilvēka personību, kurš nespēj sniegt ziņas par sevi, vai identificētu neatpazīta cilvēka līķi, tai skaitā katastrofu gadījumos;”.

Iekšlietu ministrs Rihards Kozlovskis

Vīza:

Iekšlietu ministrijas valsts sekretārs Dimitrijs Trofimovs